ΑΠΟΦΑΣΕΙΣ
Αριθμ. 983/115087
Τροποποίηση της υπ’ αρ. 1384/41923/16.3.2018
κοινής απόφασης των Υπουργών Οικονομικών
και Αγροτικής Ανάπτυξης και Τροφίμων «Καθορισμός των αναγκαίων συμπληρωματικών μέτρων
για την εφαρμογή των Κανονισμών 178/2002,
882/2004 και 1169/2011 του Ευρωπαϊκού Κοινοβουλίου και του Συμβουλίου και των Εκτελε-
στικών Κανονισμών 931/2011 και 1337/2013 της
Επιτροπής, σχετικά με την ιχνηλασιμότητα και
την επισήμανση του κρέατος, καθώς και τη διενέργεια επίσημων ελέγχων στην αγορά κρέα-
τος» (Β’ 1127).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
1. Τις διατάξεις:
α) Της περ. β’ της παρ. 1, των περ. α’, β’ και δ’ της παρ. 2
και της παρ. 3 του άρθρου 33 του ν. 2538/1997 «Τροποποίηση της κείμενης νομοθεσίας για τα γεωργικά και
κτηνιατρικά φάρμακα, ρύθμιση χρεών συνεταιριστικών οργανώσεων και άλλες διατάξεις» (Α’ 242), όπως η
παρ. 3 αντικαταστάθηκε με την παρ. 2 του άρθρου 33
του ν. 3147/2003 (Α’ 135),
β) της παρ. 2 του άρθρου 62 του ν. 4235/2014 «Διοικητικά μέτρα, διαδικασίες και κυρώσεις στην εφαρμογή
της ενωσιακής και εθνικής νομοθεσίας στους τομείς των
τροφίμων, των ζωοτροφών και της υγείας και προστασίας των ζώων και άλλες διατάξεις αρμοδιότητας του
Υπουργείου Αγροτικής Ανάπτυξης και Τροφίμων» (Α’ 32),
όπως η παρ. 2 τροποποιήθηκε με την παρ. 2 του άρθρου 46 του ν. 4384/2016 (Α’ 78),
γ) της παρ. 7 του άρθρου 23 του ν. 4691/2020 «Ρυθμίσεις αρμοδιότητας του Υπουργείου Αγροτικής Ανάπτυ-
ξης και Τροφίμων για την αναβάθμιση και τον εκσυγχρονισμό του αγροτικού τομέα και άλλες διατάξεις» (Α’ 108),
δ) του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
όπως διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
2. Τους Κανονισμούς:
α) (ΕΚ) 178/2002 του Ευρωπαϊκού Κοινοβουλίου και
του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθε-
σίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό
διαδικασιών σε θέματα ασφαλείας των τροφίμων (L 31).
β) (ΕΕ)  1169/2011 του Ευρωπαϊκού Κοινοβουλίου
και του Συμβουλίου, της 25ης Οκτωβρίου 2011, σχετικά με την παροχή πληροφοριών για τα τρόφιμα στους
καταναλωτές, την τροποποίηση των Κανονισμών
του Ευρωπαϊκού Κοινοβουλίου και του Συμβουλίου
(ΕΚ) αριθ. 1924/2006 και (ΕΚ) αριθ. 1925/2006 και την
κατάργηση της Οδηγίας 87/250/ΕΟΚ της Επιτροπής,
της Οδηγίας 90/496/ΕΟΚ του Συμβουλίου, της Οδηγίας 1999/10/ΕΚ της Επιτροπής, της Οδηγίας 2000/13/
ΕΚ του Ευρωπαϊκού Κοινοβουλίου και του Συμβουλίου,
των Οδηγιών της Επιτροπής 2002/67/ΕΚ και 2008/5/ΕΚ
και του Κανονισμού (ΕΚ) αριθ. 608/2004 της Επιτροπής
(L 304).
γ) (ΕΕ) 2017/625 του Ευρωπαϊκού Κοινοβουλίου και
του Συμβουλίου, της 15ης Μαρτίου 2017, «για τους επίσημους ελέγχους και τις άλλες επίσημες δραστηριότητες
που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές
και των κανόνων για την υγεία και την καλή μεταχείριση
των ζώων, την υγεία των φυτών και τα φυτοπροστατευτικά προϊόντα για την τροποποίηση των Κανονισμών
του Ευρωπαϊκού Κοινοβουλίου και του Συμβουλίου
(ΕΚ)  αριθ. 999/2001, (ΕΚ)  αριθ. 396/2005, (ΕΚ)  αριθ.
1069/2009, (ΕΚ) αριθ. 1107/2009, (ΕΕ) αριθ. 1151/2012,
(EE) αριθ. 652/2014, (ΕΕ) 2016/429 και (ΕΕ) 2016/2031,
των Κανονισμών του Συμβουλίου (ΕΚ) αριθ. 1/2005 και
(ΕΚ) αριθ. 1099/2009 και των Οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και
2008/120/ΕΚ και για την κατάργηση των Κανονισμών
του Ευρωπαϊκού Κοινοβουλίου και του Συμβουλίου
(ΕΚ) αριθ. 854/2004 και (ΕΚ) αριθ. 882/2004, των Οδηγιών του Συμβουλίου 89/608/ΕΟΚ, 89/662/ΕΟΚ, 90/425/
ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2608
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/01.05.2024
της 92/438/ΕΟΚ απόφασης του Συμβουλίου (κανονισμός
για τους επίσημους ελέγχους)» (L 095 και διορθωτικά L
137/2017 και L 310/2020).
δ) (ΕΚ) 1760/2000 του Ευρωπαϊκού Κοινοβουλίου και
του Συμβουλίου της 17ης Ιουλίου 2000, για τη θέσπιση
συστήματος αναγνώρισης και καταγραφής των βοοειδών και την επισήμανση του βοείου κρέατος και των
προϊόντων με βάση το βόειο κρέας, καθώς και για την
κατάργηση του Κανονισμού (ΕΚ) 820/97 του Συμβουλίου
(L 204).
ε) (ΕΚ)  1825/2000 της Επιτροπής της 25ης Αυγούστου
2000, για τη θέσπιση λεπτομερειών εφαρμογής του Κανονισμού (ΕΚ) αριθ. 1760/2000 του Ευρωπαϊκού Κοινο-
βουλίου και του Συμβουλίου όσον αφορά την επισήμανση του βοείου κρέατος και των προϊόντων με βάση το
βόειο κρέας (216).
στ) Εκτελεστικό Κανονισμό (EE)  931/2011 της Επιτροπής, της 19ης Σεπτεμβρίου 2011, σχετικά με τις
απαιτήσεις ανιχνευσιμότητας που ορίζει ο Κανονισμός
(ΕΚ) αριθ. 178/2002 του Ευρωπαϊκού Κοινοβουλίου και
του Συμβουλίου για τρόφιμα ζωικής προέλευσης (L 242).
ζ) Εκτελεστικό Κανονισμό (EE) 1337/2013 της Επιτροπής, της 13ης Δεκεμβρίου 2013, για τη θέσπιση κανόνων
εφαρμογής του Κανονισμού (ΕΕ) αριθ. 1169/2011 του
Ευρωπαϊκού Κοινοβουλίου και του Συμβουλίου όσον
αφορά την ένδειξη της χώρας καταγωγής ή του τόπου
προέλευσης για τα νωπά, διατηρημένα με απλή ψύξη ή
κατεψυγμένα κρέατα χοιροειδών, προβατοειδών, αιγοειδών και πουλερικών (L 335).
η) Εκτελεστικό Κανονισμό (ΕΕ)  2018/775 της Επιτροπής της 28ης Μαΐου 2018 περί καθορισμού κανόνων για
την εφαρμογή του άρθρου 26 παρ. 3 του Κανονισμού
(ΕΕ) αριθ. 1169/2011 του Ευρωπαϊκού Κοινοβουλίου και
του Συμβουλίου σχετικά με την παροχή πληροφοριών
για τα τρόφιμα στους καταναλωτές όσον αφορά τους
κανόνες για την ένδειξη της χώρας καταγωγής ή του
τόπου προέλευσης του πρωταρχικού συστατικού ενός
τροφίμου (L 131).
3. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
4. Την υπό στοιχεία 102928 ΕΞ 2023/10.7.2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
5. Την υπό στοιχεία 102916/ΕΞ 2023/10.7.2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό
Οικονομικών, Θεοχάρη Θεοχάρη» (Β’ 4441).
6. Την από 8.2.2024 εισήγηση της αρμόδιας υπηρεσίας
του Υπουργείου Αγροτικής Ανάπτυξης και Τροφίμων για
την έκδοση της παρούσας.
7. Την υπ’ αρ. 365/74885/17.3.2023 εισήγηση της Γενικής Διεύθυνσης Οικονομικών Υπηρεσιών του Υπουργεί-
ου Αγροτικής Ανάπτυξης και Τροφίμων του άρθρου 24
παρ. 5 περ. ε’ του ν. 4270/2014 (Α’ 143).
8. Το γεγονός ότι από τις διατάξεις της απόφασης αυτής δεν προκαλείται επιπρόσθετη δαπάνη σε βάρος του
κρατικού προϋπολογισμού, πέραν αυτής που προκλήθηκε με την υπ’ αρ. 1384/41923/16.3.2018 (Β’ 1127) κοινή
απόφαση των Υπουργών Οικονομικών και Αγροτικής
Ανάπτυξης και Τροφίμων, αποφασίζουμε:
Άρθρο 1
Τροποποίηση της υπ’ αρ. 1384/41923/
16.3.2018 (Β’ 1127) κοινής απόφασης των
Υπουργών Οικονομικών και Αγροτικής
Ανάπτυξης και Τροφίμων
Η υπ’ αρ. 1384/41923/16.3.2018 (Β’ 1127) κοινή απόφαση των Υπουργών Οικονομικών και Αγροτικής Ανάπτυ-
ξης και Τροφίμων τροποποιείται ως ακολούθως:
1. Ο τίτλος της απόφασης αντικαθίσταται ως εξής:
«Καθορισμός των αναγκαίων συμπληρωματικών μέτρων για την εφαρμογή των ενωσιακών Κανονισμών που
αφορούν την ιχνηλασιμότητα και την επισήμανση του
κρέατος καθώς και τη διενέργεια επίσημων ελέγχων στην
αγορά κρέατος».
2. Το άρθρο 1 τροποποιείται ως ακολούθως:
α) Η παρ. 1 αντικαθίσταται ως εξής:
«1. Με την παρούσα απόφαση θεσπίζονται τα αναγκαία συμπληρωματικά μέτρα για την εφαρμογή του
άρθρου 18 του Κανονισμού (ΕΚ) αριθ. 178/2002, του άρθρου 26 του Κανονισμού (ΕΕ) αριθ. 1169/2011, της περ. α’
της παρ. 2 και της παρ. 3 του άρθρου 1 του Κανονισμού
(ΕΕ) 2017/625, του Κανονισμού (ΕΚ) αριθ. 1760/2000,
του Κανονισμού (ΕΚ) αριθ. 1825/2000, των εκτελεστικών
Κανονισμών (ΕΕ) αριθ. 931/2011, (ΕΕ) αριθ. 1337/2013
και (ΕΕ) 2018/775, σχετικά με την ιχνηλασιμότητα και την
επισήμανση του κρέατος καθώς και τη διενέργεια των
επίσημων ελέγχων στην αγορά κρέατος.».
β) Η περ. α’ της παρ. 2 αντικαθίσταται ως εξής:
«2. α) Οι διατάξεις της παρούσας απόφασης εφαρμόζονται στο προσυσκευασμένο ή μη, νωπό, διατηρημέ-
νο με απλή ψύξη και κατεψυγμένο βόειο κρέας, κρέας
χοιροειδών, αιγοπροβάτων και πουλερικών, στον κιμά,
στα σπλάχνα και στα λοιπά βρώσιμα μέρη, καθώς και
στα παραγόμενα τρόφιμα με πρωταρχικό συστατικό το
κρέας, όπως παρασκευάσματα κρέατος και προϊόντα με
βάση το κρέας.».
γ) Η παρ. 3 αντικαθίσταται ως εξής:
«3. Για τους σκοπούς της παρούσας απόφασης ισχύουν οι ορισμοί των Κανονισμών της παρ. 1 καθώς και
των Κανονισμών (ΕΚ) αριθ. 852/2004 και 853/2004 του
Ευρωπαϊκού Κοινοβουλίου και του Συμβουλίου (L 139).».
3. Το άρθρο 2 τροποποιείται ως ακολούθως:
α) Η παρ. 1 αντικαθίσταται ως εξής:
«1. Η Διεύθυνση Αξιοποίησης και Τεχνολογίας Τροφίμων του Υπουργείου Αγροτικής Ανάπτυξης και Τροφίμων
(ΥΠΑΑΤ) ορίζεται ως αρμόδια αρχή για την εποπτεία του
συστήματος της διαδικτυακής σύνδεσης των επιχειρήσεων
της υποπερ. δδ’ της περ. β’ της παρ. 2 του άρθρου 1, που
διαθέτουν περισσότερα του ενός υποκαταστήματα λιανικής πώλησης κρέατος, καθώς και των επιχειρήσεων των
υποπερ. ββ’ και γγ’ της ίδιας περίπτωσης. Η ίδια Διεύθυνση
είναι αρμόδια και για την εποπτεία του συστήματος ελέγχου των άρθρων 7 και 8 της παρούσας, η οποία ασκείται
σύμφωνα με τις παρ. 2 και 3 του άρθρου 12 του Κανονισμού (ΕΕ) 2017/625 και τις ισχύουσες κάθε φορά συμπλη-
ρωματικές εθνικές διατάξεις για την εφαρμογή αυτών.».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/01.05.2024
β) Η παρ. 2 αντικαθίσταται ως εξής:
«2. Ως αρμόδιες αρχές για τον συντονισμό και την
υλοποίηση των ελέγχων του άρθρου 7, ορίζονται οι Διευθύνσεις Αγροτικής Οικονομίας και Κτηνιατρικής, οι
Διευθύνσεις Αγροτικής Οικονομίας, οι Διευθύνσεις Αγροτικής Οικονομίας και Αλιείας, οι Διευθύνσεις Αγροτικής
Ανάπτυξης και Κτηνιατρικής των Περιφερειών και των
Περιφερειακών Ενοτήτων της χώρας (εφεξής ΔΑΟΚ) και
ο ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣΜΟΣ «ΔΗΜΗΤΡΑ»
(εφεξής ΕΛ.Γ.Ο. ΔΗΜΗΤΡΑ).».
4. Το άρθρο 4 αντικαθίσταται ως εξής:
«Επισήμανση του κρέατος
1. Η επισήμανση του κρέατος του άρθρου 1 του εκτελεστικού Κανονισμού (ΕΕ) αριθ. 1337/2013, που προ-
ορίζεται για παράδοση στον τελικό καταναλωτή ή σε
μονάδες ομαδικής εστίασης, γίνεται σύμφωνα με τις διατάξεις του παρόντος άρθρου, των άρθρων 5, 6, 7 και 8
του προαναφερόμενου Κανονισμού και του Κανονισμού
(ΕΕ) αριθ. 1169/2011.
2. Η επισήμανση του βόειου κρέατος γίνεται σύμφωνα
με τις διατάξεις του παρόντος άρθρου, του άρθρου 9 του
ν. 4492/2017 (Α’ 156), του Μέρους Ι του παραρτήματος
VII του Kανονισμού (EE) αριθ. 1308/2013, του Κανονισμού (ΕΚ) αριθ. 1760/2000, του Κανονισμού (ΕΚ) αριθ.
1825/2000 και της υπ’ αρ. 393/33759/23.03.2015 (Β’ 498)
απόφασης του Αναπληρωτή Υπουργού Παραγωγικής
Ανασυγκρότησης Περιβάλλοντος και Ενέργειας.
3. Στα παραγόμενα τρόφιμα με πρωταρχικό συστατικό
το κρέας, όπως παρασκευάσματα κρέατος και προϊόντα
με βάση το κρέας, σε περίπτωση που αναγράφεται η
χώρα καταγωγής ή ο τόπος προέλευσής τους και δεν
είναι ίδια με τη χώρα καταγωγής ή τον τόπο προέλευσης
του πρωταρχικού συστατικού, αναγράφεται επίσης η
χώρα καταγωγής ή ο τόπος προέλευσης του εν λόγω
πρωταρχικού συστατικού ή επισημαίνεται ότι η χώρα
καταγωγής ή ο τόπος προέλευσης του πρωταρχικού
συστατικού είναι διαφορετικά από αυτά του τροφίμου,
σύμφωνα με την παρ. 3 του άρθρου 26 του Κανονισμού
(ΕΕ) αριθ. 1169/2011 και το άρθρο 2 του εκτελεστικού
Κανονισμού (ΕΕ) 2018/775.
4. Ειδικότερα οι επιχειρήσεις της υποπερ. ββ’ της περ. β’
της παρ. 2 του άρθρου 1:
α) Για τα σφάγια βοοειδών, χοίρων και αιγοπροβάτων,
επισημαίνουν κάθε σφάγιο ή μέρος αυτού (ημιμόριο,
τεταρτημόριο) που εξέρχεται από το σφαγείο, με αυτοκόλλητη ετικέτα η οποία είναι αδιάβροχη και φέρει τις
παρακάτω ενδείξεις με ευανάγνωστους και ανεξίτηλους
χαρακτήρες:
- ΕΙΔΟΣ ΖΩΟΥ
- ΚΩΔΙΚΟΣ ΕΚΤΡΟΦΗΣ
- ΧΩΡΑ ΓΕΝΝΗΣΗΣ
- ΧΩΡΑ ΕΚΤΡΟΦΗΣ
- ΧΩΡΑ ΣΦΑΓΗΣ
- ΑΡΘΜΟΣ ΕΓΚΡΙΣΗΣ ΣΦΑΓΕΙΟΥ
- ΑΡΙΘΜΟΣ ΣΦΑΓΗΣ ΖΩΟΥ
- ΗΜΕΡΟΜΗΝΙΑ ΣΦΑΓΗΣ
- ΒΑΡΟΣ
β) Όταν το ζώο έχει γεννηθεί, εκτραφεί και σφαγεί στην
Ελλάδα οι ενδείξεις «ΧΩΡΑ ΓΕΝΝΗΣΗΣ», «ΧΩΡΑ ΕΚΤΡΟΦΗΣ» και «ΧΩΡΑ ΣΦΑΓΗΣ» αντικαθίστανται από την έν-
δειξη «ΧΩΡΑ ΚΑΤΑΓΩΓΗΣ: ΕΛΛΑΔΑ» και το πλαίσιο της
επισήμανσης έχει χρώμα μπλε του χρωματικού μοντέλου
CMYK με C:67%, M:37% Y:0% K:0%. Κάτω από τα ανωτέρω στοιχεία δύναται να αναγραφεί και η ηλεκτρονική
σήμανσή τους (QR, barcode κ.α.). Μόνο για την περίπτωση αυτή, όταν ο χώρος που προβλέπεται δεν επαρκεί,
μπορεί να γίνει αύξηση του μεγέθους της ετικέτας.
γ) Πραγματοποιούν την επισήμανση των σφαγίων βοοειδών κατά τον προσδιορισμό του βάρους του ζεστού
σφαγίου και ειδικά γι αυτά που ταξινομούνται κατά την
ταξινόμησή τους. Η επισήμανση γίνεται με τέσσερις (4)
ετικέτες, μία σε κάθε τεταρτημόριο του σφαγίου στα εξής
σημεία: στα οπίσθια τεταρτημόρια στην περιοχή του παραφιλέτου στο ύψος του τέταρτου οσφυϊκού σπονδύλου
και στα μπροστινά τεταρτημόρια στο ύψος του χονδρού
άκρου του στήθους, 10 έως 30 εκατοστά περίπου από
την ξιφοειδή απόφυση του στέρνου. Οι ετικέτες είναι
σύμφωνες με τις παρ. 2 έως 5 του άρθρου 8 του κατ’
εξουσιοδότηση Κανονισμού (ΕΕ) 2017/1182, όπως ορίζεται και στην παρ. 4 του άρθρου 4 της υπ’ αρ. 1106/
70387/4.4.2019 (Β’ 1424) απόφασης του Υπουργού και
της Υφυπουργού Αγροτικής Ανάπτυξης και Τροφίμων.
Για τα βοοειδή στις υποχρεωτικές ενδείξεις στην ετικέτα,
προστίθενται και οι εξής πληροφορίες:
αα) Αναγράφεται κατά περίπτωση η φράση «μοσχάρι
γάλακτος», όταν η ηλικία του ζώου είναι κάτω των οκτώ
(8) μηνών, και «νεαρό μοσχάρι», όταν η ηλικία του ζώου
είναι μεγαλύτερη των οκτώ (8) μηνών και μικρότερη των
δώδεκα (12) μηνών,
ββ) αναγράφεται κατά περίπτωση η ηλικία των ζώων
κατά τη σφαγή υπό τη μορφή:
«ηλικία κατά τη σφαγή: κάτω των 8 μηνών» ή «κατηγορία V»
«ηλικία κατά τη σφαγή: από 8 έως 12 μήνες» ή «κατηγορία Z»,
γγ) αναγράφεται η ταξινόμηση, σε όσα σφάγια ταξινομούνται, κάτω από τα στοιχεία που αναφέρονται
ανωτέρω.
Η ηλικία εξακριβώνεται από τις πληροφορίες που είναι
διαθέσιμες στην ψηφιακή υπηρεσία «Ολοκληρωμένο
Πληροφοριακό Σύστημα Κτηνιατρικής», η οποία τηρείται
στη Γενική Διεύθυνση Κτηνιατρικής του ΥΠΑΑΤ, ή από το
διαβατήριο του ζώου σύμφωνα με τον κατ’ εξουσιοδότηση Κανονισμό (ΕΕ) 2035/2019.
δ) Στα σφάγια χοιρινών που ταξινομούνται, αναγράφουν τα στοιχεία της ταξινόμησης στην ίδια ετικέτα,
κάτω από τα στοιχεία που αναφέρονται ανωτέρω.
ε) Οι ετικέτες που χρησιμοποιούν είναι τετράγωνες και
το μέγεθός τους κυμαίνεται από 50 cm2 έως 100 cm2. Οι
χαρακτήρες για την αναγραφή των πληροφοριών είναι
έντονα κεφαλαία γράμματα ή αριθμοί. Το ύψος όλων
των γραμμάτων και αριθμών είναι τρία (3) χιλιοστά, με
εξαίρεση τα στοιχεία της ταξινόμησης για τα οποία το
ύψος είναι διπλάσιο. Όλες οι ετικέτες, με ευθύνη του
σφαγείου όπου έγινε η σφαγή, φέρουν τη σφραγίδα του,
συνοδεύουν τα σφάγια ή τα τμήματα αυτών σε όλα τα
στάδια εμπορίας τους κι ένα αντίγραφό τους παραμένει
στο σφαγείο για δύο έτη. Στην ετικέτα δεν επιτρέπεται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/01.05.2024
η αναγραφή καμίας άλλης προαιρετικής ένδειξης εκτός
της προαιρετικής ένδειξης «Ελληνική εκτροφή άνω των
5 μηνών».
στ) Επισημαίνουν όλα τα σφάγια που έχουν ως χώρα
καταγωγής την Ελλάδα, επιπλέον της ετικέτας και με
σφραγίδα, με την ένδειξη «ΕΛΛΑΣ», η οποία έχει σχήμα
ορθογώνιο παραλληλόγραμμο με διαστάσεις έξι (6) επί
τέσσερα (4) εκατοστά, και η αναγραφή «ΕΛΛΑΣ» είναι με
κεφαλαία ευδιάκριτα γράμματα και χρώμα Ε 133 Λαμπρό
Κυανό FCF.».
5. Το άρθρο 5 τροποποιείται ως ακολούθως:
α) Η περ. δ’ της παρ. 2 αντικαθίσταται ως εξής:
«δ) Καταγράφουν για κάθε σφάγιο σε αρχείο την άφιξη
και την αναχώρηση από το σφαγείο των ζώων, των σφάγιων ή των τεμαχίων τους, με τα αναγραφόμενα στοιχεία
της ετικέτας του άρθρου 4, με τρόπο που να εξασφαλίζεται η σύνδεση μεταξύ του κρέατος και του ζώου ή της
ομάδας ζώων από την οποία προέρχεται. Στην ομάδα
ζώων περιλαμβάνονται ζώα στα οποία εφαρμόζονται
πανομοιότυπες ενδείξεις επισήμανσης εκτός από τον
«ΑΡΙΘΜΟ ΣΦΑΓΗΣ ΖΩΟΥ» και το «ΒΑΡΟΣ».
Για τα πουλερικά, τηρούν για κάθε σφάγιο ένα μέσο
ταυτοποίησής του και καταγράφουν σε αρχείο την άφιξη
και την αναχώρηση από το σφαγείο των πουλερικών, των
σφάγιων ή των τεμαχίων τους και το μέσο ταυτοποίησης
των σφάγιων, με το οποίο πρέπει να εξασφαλίζεται η
σύνδεση μεταξύ του κρέατος και του πουλερικού ή της
ομάδας πουλερικών από την οποία προέρχεται. Στην
ομάδα πουλερικών περιλαμβάνονται πουλερικά στα
οποία εφαρμόζονται πανομοιότυπες ενδείξεις επισήμανσης του άρθρου 4.».
β) Η περ. στ’ της παρ. 2 αντικαθίσταται ως εξής:
«στ) Εγγράφονται στην ηλεκτρονική εφαρμογή ΑΡΤΕΜΙΣ και συμπληρώνουν σε αυτήν ορθά τα στοιχεία του
βιβλίου σφαγών όπως υποδεικνύονται στην εφαρμογή,
εντός πέντε (5) ημερολογιακών ημερών από την ημέρα
σφαγής. Στην περίπτωση των πτηνοσφαγείων η συμπλήρωση του μηνιαίου βιβλίου σφαγών στην εφαρμογή
ΑΡΤΕΜΙΣ γίνεται εντός των πρώτων πέντε (5) ημερολογιακών ημερών του επόμενου μήνα από τον μήνα που
αναφέρεται στο βιβλίο σφαγών. Επιπλέον των στοιχείων
του βιβλίου σφαγών, τα σφαγεία που εφαρμόζουν την
ταξινόμηση ζώων σύμφωνα με την ενωσιακή κλίμακα ταξινόμησης SEUROP του Παραρτήματος IV Μέρος Α και Β
του Κανονισμού (ΕΕ) αριθ. 1308/2013, συμπληρώνουν τα
στοιχεία ταξινόμησης των σφάγιων βοοειδών και χοίρων
καθώς και επιπλέον πεδία που αφορούν την παρουσίαση
των σφάγιων (γδαρτού ή μαδητού τύπου στα χοιρινά
σφάγια) και τα όργανα ταξινόμησης που χρησιμοποιούνται, όπως υποδεικνύονται από την εφαρμογή.».
6. Το άρθρο 7 τροποποιείται ως ακολούθως:
α) Η περ. α’ της παρ. 1 αντικαθίσταται ως εξής:
«1α) Σε κάθε Περιφερειακή Ενότητα, με απόφαση του
Προϊσταμένου της οικείας ΔΑΟΚ, συνιστώνται διμελή
μεικτά κλιμάκια ελέγχου, με ορισμένο επικεφαλής, για
τον έλεγχο της συμμόρφωσης των επιχειρήσεων της
περ. β’ της παρ. 2 του άρθρου 1 με τις διατάξεις της παρούσας, αποτελούμενα από υπαλλήλους της ΔΑΟΚ και
του ΕΛ.Γ.Ο. ΔΗΜΗΤΡΑ. Για τον ορισμό μελών στα εν λόγω
κλιμάκια προηγείται έγγραφη συνεννόηση μεταξύ ΔΑΟΚ
και ΕΛ.Γ.Ο. ΔΗΜΗΤΡΑ. Σε εξαιρετικές περιπτώσεις, δεόντως αιτιολογημένες, δύναται να οριστούν διμελή κλιμά-
κια ελέγχου που να αποτελούνται από υπαλλήλους της
μια από τις δύο ανωτέρω υπηρεσίες, είτε με απόφαση
του Προϊσταμένου της οικείας ΔΑΟΚ για τους ελεγκτές
των ΔΑΟΚ είτε του ΕΛ.Γ.Ο. ΔΗΜΗΤΡΑ για τους ελεγκτές
του ΕΛ.Γ.Ο. ΔΗΜΗΤΡΑ, κατόπιν ενημέρωσης της έτερης
υπηρεσίας. Οι υπάλληλοι των κλιμακίων είναι κατηγορίας ΠΕ ή ΤΕ. Σε κάθε Περιφερειακή Ενότητα μπορούν αν
οριστούν παραπάνω από ένα κλιμάκια.».
β) Η παρ. 4 αντικαθίσταται ως εξής:
«4α) Σε κάθε Περιφερειακή Ενότητα συνιστάται Επιτροπή Εξέτασης Παραβάσεων και Επιβολής Προστίμων
(Ε.Ε.Π. και Ε.Π.) αποτελούμενη από:
αα) Έναν υπάλληλο του ΕΛ.Γ.Ο. ΔΗΜΗΤΡΑ ως Πρόεδρο,
με τον αναπληρωτή του.
αβ) Δύο υπαλλήλους της αρμόδιας ΔΑΟΚ ή έναν υπάλληλο της αρμόδιας ΔΑΟΚ και έναν υπάλληλο του ΕΛ.Γ.Ο.
ΔΗΜΗΤΡΑ,με τους αναπληρωτές τους.
Όλοι οι ανωτέρω υπάλληλοι είναι κατηγορίας ΠΕ ή ΤΕ,
εκτός από τον Πρόεδρο με τον αναπληρωτή του που
είναι αποκλειστικά κατηγορίας ΠΕ.
Έργο της Ε.Ε.Π. και Ε.Π. είναι η εξέταση των πρακτικών
ελέγχων και η επιβολή των διοικητικών κυρώσεων του
άρθρου 9.
β) Σε κάθε Περιφερειακή Ενότητα συνιστάται Επιτροπή
Εξέτασης Ενστάσεων (Ε.Ε.Ε.), με διετή θητεία, αποτελούμενη από:
αα) Έναν υπάλληλο του ΕΛ.Γ.Ο. ΔΗΜΗΤΡΑ ως Πρόεδρο,
με τον αναπληρωτή του.
αβ) Δύο υπαλλήλους της αρμόδιας ΔΑΟΚ ή έναν υπάλληλο της αρμόδιας ΔΑΟΚ και έναν υπάλληλο του ΕΛΓΟ
με τους αναπληρωτές τους.
Όλοι οι ανωτέρω υπάλληλοι της Ε.Ε.Ε. είναι του κλάδου ΠΕ Γεωτεχνικών ή άλλου κλάδου ΠΕ, κατά προτί-
μηση με εξειδίκευση στην Επιστήμη και Τεχνολογία
Τροφίμων.
Έργο της Ε.Ε.Ε. είναι η εξέταση, κατά νόμο και ουσία,
των ενστάσεων που υποβάλλονται κατά των αποφάσεων επιβολής των κυρώσεων του άρθρου 9 από την
Ε.Ε.Π. και Ε.Π..
γ) Με απόφαση του οικείου Περιφερειάρχη ορίζονται
τα τακτικά και αναπληρωματικά μέλη των επιτροπών
των περ. α’ και β’.».
7. Το άρθρο 8 τροποποιείται ως ακολούθως:
α) Η παρ. 8 καταργείται.
β) Η παρ. 12 αντικαθίσταται ως εξής:
«12. Το ελεγκτικό έργο των αρμόδιων κλιμακίων δύναται να συνδράμουν υπάλληλοι του Υπουργείου Προ-
στασίας του Πολίτη, άλλων δημοσίων υπηρεσιών καθώς
και ορκωτοί λογιστές.».
8. Το άρθρο 9 τροποποιείται ως ακολούθως:
α) Στην παρ. 3 προστίθεται περ. ιστ’ ως εξής:
«ιστ) Για την ασυμφωνία του «Ζ» με τα αντίστοιχα τιμολόγια αγοράς, αφού υπολογιστεί η φύρα, η αποστέ-
ωση, η αφαίρεση λίπους, κ.λπ., η οποία είναι ανάλογη
του είδους του κρέατος και της ποιοτικής κατηγορίας.».
β) Η παρ. 5 αντικαθίσταται ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/01.05.2024
«5. Η αξιολόγηση και βαθμολόγηση των κριτηρίων
επιμέτρησης της προηγούμενης παραγράφου για τον
προσδιορισμό του χρηματικού ύψους των διοικητικών
κυρώσεων του παρόντος άρθρου, πραγματοποιείται
σύμφωνα με τους συντελεστές του άρθρου 3 της υπ’ αρ.
434/82574/25.6.2014 (Β’ 1710) απόφασης του Υπουργού
Αγροτικής Ανάπτυξης κα Τροφίμων.».
γ) Προστίθεται παρ. 6 ως εξής:
«6. Για τις παραβάσεις που αφορούν την επισήμανση βοοειδών σύμφωνα με τους Κανονισμούς (ΕΚ) αριθ.
1760/2000 και (ΕΚ) αριθ. 1825/2000, εφαρμόζεται επιπλέον η παρ. 2 του άρθρου 22 του πρώτου Κανονισμού
και η παρ. 2 του άρθρου 9 του δεύτερου. Οι διαδικασίες
απόσυρσης προϊόντος, διάθεσης προϊόντος στην αγορά υπό όρους ή απευθείας μεταποίησής του σε άλλα
προϊόντα, γίνονται σύμφωνα με τα άρθρα 5 και 6 του
ν. 4235/2014 (Α’ 32).».
9. Το άρθρο 10 τροποποιείται ως ακολούθως:
α) Το πρώτο εδάφιο αντικαθίσταται ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/01.05.2024
«Προσαρτώνται στην παρούσα απόφαση πέντε (5) Υποδείγματα, τα οποία αποτελούν
αναπόσπαστο μέρος αυτής και έχουν ως εξής:»,
β) Στο Υπόδειγμα 4 μετά το σημείο Α/Α 13 του πίνακα , προστίθεται σημείο Α/Α 14 ως
εξής:
Η ασυμφωνία του «Ζ» με τα αντίστοιχα τιμολόγια αγοράς αφού υπολογιστεί η φύρα, η
αποστέωση, η αφαίρεση λίπους, κλπ. η οποία είναι ανάλογη του είδους του κρέατος και της
ποιοτικής κατηγορίας
γ) Προστίθεται Υπόδειγμα 5 ως εξής:
«Υπόδειγμα 5
α) Ετικέτα με τη διάταξη των ενδείξεων της επισήμανσης από τα σφαγεία, συμπληρωμένη με
υποθετικά στοιχεία, για σφάγια που προέρχονται από ζώα που γεννήθηκαν, εκτράφηκαν και
σφάχτηκαν στην Ελλάδα.
β) Ετικέτα με τη διάταξη των ενδείξεων της επισήμανσης από τα σφαγεία, συμπληρωμένη με
υποθετικά στοιχεία, για σφάγια που προέρχονται από ζώα τα οποία δεν έχουν καταγωγή από την
Ελλάδα και σφάχτηκαν στην Ελλάδα.
ΕΙΔΟΣ ΖΩΟΥ: ΧΟΙΡΟΣ
ΚΩΔΙΚΟΣ ΕΚΤΡΟΦΗΣ: ΕL000000000000
ΧΩΡΑ ΚΑΤΑΓΩΓΗΣ: ΕΛΛΑΔΑ
ΑΡΙΘΜΟΣ ΕΓΚΡΙΣΗΣ ΣΦΑΓΕΙΟΥ: S00
ΑΡΙΘΜΟΣ ΣΦΑΓΗΣ ΖΩΟΥ: 12
ΗΜΕΡΟΜΗΝΙΑ ΣΦΑΓΗΣ: 17/3/2024
ΒΑΡΟΣ: 80 kg
ΕΙΔΟΣ ΖΩΟΥ: ΠΡΟΒΑΤΟ
ΚΩΔΙΚΟΣ ΕΚΤΡΟΦΗΣ: RO000000000000
ΧΩΡΑ ΓΕΝΝΗΣΗΣ: ΡΟΥΜΑΝΙΑ
ΧΩΡΕΣ ΕΚΤΡΟΦΗΣ: ΡΟΥΜΑΝΙΑ-ΕΛΛΑΔΑ
ΧΩΡΑ ΣΦΑΓΗΣ: ΕΛΛΑΔΑ
ΑΡΙΘΜΟΣ ΕΓΚΡΙΣΗΣ ΣΦΑΓΕΙΟΥ: S00
ΑΡΙΘΜΟΣ ΣΦΑΓΗΣ ΖΩΟΥ: 7
ΗΜΕΡΟΜΗΝΙΑ ΣΦΑΓΗΣ: 5/1/2024
ΒΑΡΟΣ: 13 kg
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/01.05.2024
γ) Ετικέτες με τη διάταξη των υποχρεωτικών ενδείξεων της επισήμανσης από τα σφαγεία,
συμπληρωμένη με υποθετικά στοιχεία, για σφάγια που ταξινομούνται.
ΕΙΔΟΣ ΖΩΟΥ: ΧΟΙΡΟΣ
ΚΩΔΙΚΟΣ ΕΚΤΡΟΦΗΣ: ΕL000000000000
ΧΩΡΑ ΚΑΤΑΓΩΓΗΣ: ΕΛΛΑΔΑ
ΑΡΙΘΜΟΣ ΕΓΚΡΙΣΗΣ ΣΦΑΓΕΙΟΥ: S00
ΑΡΙΘΜΟΣ ΣΦΑΓΗΣ ΖΩΟΥ: 12
ΗΜΕΡΟΜΗΙΑ ΣΦΑΓΗΣ: 17/3/2024
ΒΑΡΟΣ: 80 kg
ΤΑΞΙΝΟΜΗΣΗ: E
ΕΙΔΟΣ ΖΩΟΥ: ΧΟΙΡΟΣ
ΚΩΔΙΚΟΣ ΕΚΤΡΟΦΗΣ: NL000000000000
ΧΩΡΑ ΓΕΝΝΗΣΗΣ: ΟΛΛΑΝΔΙΑ
ΧΩΡΕΣ ΕΚΤΡΟΦΗΣ: ΟΛΛΑΝΔΙΑ - ΕΛΛΑΔΑ
ΧΩΡΑ ΣΦΑΓΗΣ: ΕΛΛΑΔΑ
ΑΡΙΘΜΟΣ ΕΓΚΡΙΣΗΣ ΣΦΑΓΕΙΟΥ: S00
ΑΡΙΘΜΟΣ ΣΦΑΓΗΣ ΖΩΟΥ: 7
ΗΜΕΡΟΜΗΝΙΑ ΣΦΑΓΗΣ: 5/1/2024
ΒΑΡΟΣ: 80 kg
ΤΑΞΙΝΟΜΗΣΗ: S
ΕΙΔΟΣ ΖΩΟΥ: ΒΟΕΙΟ
ΚΩΔ. ΕΚΤΡΟΦΗΣ: RO000000000000
ΧΩΡΑ ΓΕΝΝΗΣΗΣ: ΡΟΥΜΑΝΙΑ
ΧΩΡΕΣ ΕΚΤΡΟΦΗΣ: ΡΟΥΜΑΝΙΑ-ΕΛΛΑΔΑ
ΧΩΡΑ ΣΦΑΓΗΣ: ΕΛΛΑΔΑ
ΑΡΙΘ. ΕΓΚΡΙΣΗΣ ΣΦΑΓΕΙΟΥ: S00
ΑΡΙΘ. ΣΦΑΓΗΣ ΖΩΟΥ: 12
ΗΜ. ΣΦΑΓΗΣ: 17/3/24
ΒΑΡΟΣ: 280kg
ΤΑΞΙΝΟΜΗΣΗ ΖΩΟΥ: Ζ02
νεαρό μοσχάρι
ΕΙΔΟΣ ΖΩΟΥ: ΒΟΕΙΟ
ΚΩΔ. ΕΚΤΡΟΦΗΣ: EL000000000000
ΧΩΡΑ ΚΑΤΑΓΩΓΗΣ: ΕΛΛΑΔΑ
ΑΡΙΘ. ΕΓΚΡΙΣΗΣ ΣΦΑΓΕΙΟΥ: S00
ΑΡΙΘ. ΣΦΑΓΗΣ ΖΩΟΥ: 7
ΗΜ. ΣΦΑΓΗΣ: 5/1/24
ΒΑΡΟΣ: 260 kg
ΤΑΞΙΝΟΜΗΣΗ ΖΩΟΥ: V
μοσχάρι γάλακτος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/01.05.2024
Άρθρο 2
Καταργούμενες διατάξεις
Από την έναρξη ισχύος της παρούσας απόφασης η υπ’ αρ. 1458/143681/2.6.2020 (Β’ 2244) απόφαση του Υπουργού
και της Υφυπουργού Αγροτικής Ανάπτυξης και Τροφίμων καταργείται.
Άρθρο 3
Έναρξη ισχύος
Η απόφαση αυτή αρχίζει να ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 19 Απριλίου 2024
Οι Υπουργοί
Υφυπουργός
Υφυπουργός
Εθνικής Οικονομίας
Εθνικής Οικονομίας
και Οικονομικών
και Οικονομικών
ΘΕΟΧΑΡΗΣ ΘΕΟΧΑΡΗΣ
ΑΘΑΝΑΣΙΟΣ ΠΕΤΡΑΛΙΑΣ
Αγροτικής Ανάπτυξης
και Τροφίμων
ΕΛΕΥΘΕΡΙΟΣ ΑΥΓΕΝΑΚΗΣ

[Source: 20240202608.pdf | Tokens: 22650]